## SESELEH TES OBJEKTIF AKHIR SEMESTER GANJIL BASA BALI KELAS XII SMA NEGERI 2 SINGARAJA 2015/2016 SAKING
PARINDIKAN SEBARAN KOGNITIF , VALIDITAS LAN RELIABILITAS ,

## MIWAH KONSTRUKSI OPTION
I Putu Widhi Astika 1 , I Wayan Wendra 1 , Sang Ayu Putu Sriasih 2
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: {widiastika25@gmail.com, wayan_wendra@yahoo.com, sap.sriasih@yahoo.com}@undiksha.ac.id

## KUUB
Tetilikan  puniki matetujon  nlatarang  indik  (1) sebaran  kognitif ,  (2) validitas lan reliabilitas ,  miwah  (3) konstruksi  option tes objektif  akhir  semester ganjil  basa Bali  kelas  XII  SMA  Negeri  2  Singaraja  2015/2016.  Palihan  tetilik  sane kaanggen  inggih  punika deskriptif  kuantitatif .  Jejering  tetilik  puniki  marupa  tes objektif  akhir  semester ganjil  basa  Bali  kelas  XII  SMA  Negeri  2  Singaraja 2015/2016.  Panandangnyane  inggih  punika sebaran  kognitif , validitas , reliabilitas ,  miwah kontruksi  option .  Tetilikan  puniki  nganggen sampel sane kaambil  nganggen tabel  bilangan  random antuk  akehnyane sampel 60. Duaning  asapunika,  data  sane  kabuatang  kapupulang  nganggen  kramaning dokumentasi miwah  piranti  kartu  data.  Data-data  inucap  raris  katureksa nganggen statistik  deskriptif miwah inferensial .  Pikolih  tetilik  nyinahang sebaran  kognitif tes akhir  semester ganjil  basa  Bali  kelas  XII  SMA  Negeri  2 Singaraja 2015/2016 nenten maimbang ( proporsional ) inggih punika 17,5% C1, 30%  C2,  25%  C3,  7,5%  C4,  5%  C5,  miwah  15%  C6. Validitas lan reliabilitas tes  inucap  madue  kautaman  sedeng  sane  kacihnayang  saking  pikolih pawilangan  ngamolihang koefisien  validitas 0,599  miwah koefisien  reliabilitas 0,603.  Sakewanten  saking  parindikan konstruksi  option , tes  inucap  madue kautaman sane pinih becik antuk rerata 96,88. Malarapan saking pikolih tetilik punika nyihnayang tes akhir semester ganjil basa Bali kelas XII SMA Negeri 2 Singaraja  2015/2016  kautamannyane  patut  katincapang  antuk  ngamecikang malih tes inucap.
Kruna jejaton: seseleh tes objektif basa Bali

## ABSTRACT
This  research  have  function  for  describe  (1)  cognitivism  (2)  validity  and reliability  (3)  construction  option  objective  test  in  last  odd  semester  Balinese language  twelve  class  in  SMA  Negeri  2  Singaraja  2015/2016.  The  method used  in  this  research  is  quantitative  describe.  The  subject  of  research  is objective  test  in  last  odd  semester  Balinese  language  twelve  class  in  SMA Negeri  2  Singaraja  2015/2016.  The  object  is:  cognitivism,  validity  and reliability, and construction option. This research used samples the take from random  number  table  with  60  samples.  Therefore  data  collection  do  used
documentation method with data card instrument. Analisys data used describe statistic  and  inferential.  Result  of  research  show  that  distribution  cognitivism last semester test Balinese language twelve class in SMA Negeri 2 Singaraja 2015/2016 not balanced there are: 17,5% C1, 30% C2, 25% C3,7,5% C4, 5% C5,  and  15%  C6.  That  validity  and  realibity  have  good  quality  the  show  from result  calculation  get  validity  coefficient  0,599  and  realibity  coefficient  0,603. But  terms  contruction  option,  that  test  has  better  quality  with  score  average 96,88.  Based  of  that  research  show  the  last  test  in  odd  semester  Balinese language twelve class in SMA Negeri 2 Singaraja 2015/2016 has quality thea must upgraded with method doing revision of that test.
Key word : analisys objective test Balinese language

## PURWAKA
Mabuatnyane
pikenoh
pemastika  ( evaluasi )  ring  sajeroning nincapang  tur  nglimbakang  kautaman pamargin  pangajah-ajahan  ngawinang kawentenannyane  patut  kauratiang. Ring Permendikbud No. 65/2013 kabaosang  pemastika  pinaka  pahan saking lelintihan pangajah-ajahan siosan  ring  tetujon,  daging  peplajahan,
miwah media . Yening karuntutan pepalihannyane,  tetujon  lan  pemastika pinaka pangawit lan panguntat pamargin pangajahan. Tetujon pangajahan pinaka pangiring tur
sesuluh  ring  sajeroning  ngamargiang pangajah-ajahan,  nanging  pemastika pinaka  parikrama  sane  kalaksanayang anggen nguningin pikolih saking tetujon pangajahan  inucap  (Jihad  lan  Haris,
2013:56). Duaning asapunika, pemastika madue paiketan sane nenten  prasida  kapalasang  sareng tetujon  miwah  lelintihan  pangajah-
ajahan, sane ngawinang tetiga parindikan  punika  ngwetuang  paiketan sane kawastanin triangulasi .
Para  guru  dahat  kaaptiang pisan  resep  kapining  widia  nganenin indik  pemastika  pamekasnyane  ring pemastika  pangajah-ajahan.  Santukan parindikan  puniki  sane  ngawinang pamargian  pemastika  ring  sekolah prasida  becik  tur  pikolihnyane  madue kautaman  sane  luih.  Parindikan  puniki madue  teges  pamargin  pemastika pacang  prasida  ngukur  napi  sane sapatutnyane  kaukur,  punika  taler pikolihnyane prasida nyihnayang
kawentenan  kaweruhan  sisia  sane sujati.  Duaning  asapunika,  data-data sane  kapolihang  wiakti  patut  tur mawiguna  pinaka  dasar  tetimbangan sajeroning ngambil putusan.
Sinalih  tunggil  parindikan  sane patut  kauratiang  inggih  punika  piranti pemastika.  Santukan  piranti  pemastika kabaosang  pinaka komponen utama sane ngiusin kautaman pamargin pemastika  sajeroning  mupulang  data pikolih peplajahan para sisia. Santukan, mabuatnyane piranti pemastika  utamanipun  tes  pinaka piranti sane kaanggen nguningin pikolih peplajahan ngawinang kawentenanipun  patut  kauratiang.  Tes inggih  punika  piranti  sistematis  sane madaging  sakancan  pitaken  utawi tugas sane patut kakaryanin (Budhyani, 2010:30). Duaning asapunika,
kawagedan sisia ring peplajahan prasida  kauningin  sane  salanturnyane kajantaneng  nganggen kategori utawi skala numerik .
Tes pilihan ganda inggih punika wangun  tes  sane  ketah  kaanggen  ri kala ngamargiang pemastika sajeroning  peplajahan  basa  Bali  ring SMA Negeri 2 Singaraja pamekasnyane ring sajeroning ngamargiang  UAS.  Soroh  tes  puniki ketah  kaanggen  santukan  madue sakancan kaluihan sane nenten kadruenang  soroh  tes  sane  siosan minakadi (1) saol tes prasida nglingkubin  daging  peplajahan  sane jimbar,  (2)  madue objektivitas sane becik,  (3)  elah  ri  kala  ngicen  nilai, miwah  (4)  prasida  ngukur  samian
kawagedan mapineh.
Tes akhir  semester sane  ketah kawastanin  tes  UAS  inggih  punika  tes sane kalaksanayang ring untatin semester anggen  nguningin  pikolih peplajahan  para  sisia  ring  nem  sasih. Jakti  daging  soalnyane  nglingkubin samian  KD  sane  sampun  naenin kamargiang  ring  semester  inucap.
Pikolihnyane pacang kadadosang dasar  anggen  nglimbakang  rerincikan pangajah-ajahan ring semester salanturnyane. Duaning asapunika, soroh  tes  puniki  nenten  sios  marupa soroh tes sumatif (Arikunto, 2015:56) Sakewanten,  ring  sajeroning maupaya  ngwangun  tes  UAS  sane ketah  marupa  tes pilihan  ganda sane becik  tur  luih  wiakti  meweh  pisan. Kabuatang  sakancan  utsaha  anggen ngamolihang  soal  tes  sane  madue kautaman  luih  sinalih  tunggilnyane antuk ngwentenang seseleh tes.
Nanging, sakadi mangkin upaya nureksaian  utawi  nyelehin  piranti  tes sane kaanggen arang pisan kalaksanayang.  Santukan  pemargin pemastika  wantah  kacingak  sakadi rutinitas akademik sane nenten mapikenoh becik ring sajeroning nincapang kautaman pamargin pangajah-ajahan  (Badriah,  2009:3).
Siosan  punika,  manut  sadu  wicara sareng  guru  basa  Bali  kelas  XII  SMA Negeri 2 Singaraja Bapak I Gede Herry Mahendrawan  kapolihang  tes  sane kaanggen  nglaksanayang  pemastika utamannyane  tes  UAS  nenten  naenin kaselehin. Punika taler akeh pikolih tes para  sisia  sane  nenten anut  ring  KKM. Parindikan  puniki  sinalih  tunggilnyane prasida  kaawinan  olih  kautaman  tes sane  kaanggen,  santukan  kautaman tes  taler  prasida  ngiusin  pikolih  tes. Duaning  asapunika,  dahat  kabuatang pisan kalaksanayang seseleh tes.
Sukardi  (ring  Rosadi,  2014:2) maosang  seseleh  tes  inggih  punika utsaha identifikasi soal-soal tes anggen nyantenang  soal  sane  becik,  kirang becik,  utawi  kaon.  Duaning  asapunika, pacang  kauningin  kautaman  soal-soal
sane ngwangun tes, sane salanturnyane prasida kauningin kautaman    makasamian  tes  inucap.
Seseleh  tes  prasida  kalaksanayang ring  kalih  parindikan  luirpun kualitatif lan kuantitatif (Sukiman,  2012:185). Prasida  taler  kabaosang,  seseleh  tes prasida  kalaksanayang  majeng  ring teori  sane  nasarin  kawentenanipun miwah  pikolih  tes  pinaka  data statistik . Duaning asapunika, ring tetilikan puniki seseleh tes kalaksanayang majeng ring tiga  parindikan  sane  dahat  sinah  ring piranti  tes  inggih  punika sebaran kognitif , validitas , reliabilitas ,  miwah konstruksi option .
Sebaran  kognitif inggih  punika panyacarang  soang-soang  pepalihan aspek  kognitif ring  piranti  tes.  Tes kabaosang  pinaka  piranti  utama  sane kaanggen  nguningin  pikolih  tur  tetujon pangajahan  sane  mapaiketan  sareng kapradnyanan  (Sudaryono,  2012:122). Punika  mawinan  kawentenan aspek kognitif sane maendahan dahat mabuat,  santukan  pacang  ngiusin kautaman  tes  inucap. Aspek  kognitif ring  tes  sane  kaanggen  kaaptiang madue  akeh  sane  pateh  tur  anut  ring undagan pendidikan utawi kelas. Mardapi  (2012:183)  maosang  ring sajeroning  piranti  tes  sane  kaanggen ring SMA kaaptiang akehang madaging soroh soal C2, C3, lan C4. Punika taler, Arikunto  (2015:134)  maosang  soroh soal  C4  lan  C5  patut  katincapang akehnyane  sajeroning  piranti  tes  sane kaanggen  ring  SMA.  Yadiastun  kalih panampen inucap mabinayang, nanging  prasida  katingkes  tes  sane kaanggen  patut  madue aspek  kognitif sane  maimbang  tur  anut  majeng  ring undagan pendidikan utawi kelas.
Sakewanten,  sakadi  mangkin ketah  kapanggihin  soal  tes  sane kawangun  nenten  nglingkubin  samian kawagedan mapineh. Sering soal sane kawangun wantah ngukur  C1 utawi C2 kemanten  utawi  kawagedan  sane kaukur  nenten  maimbang  (Mardapi, 2012).  Parindikan  puniki  nyihnayang guru  kirang  urati  kapining  soal-soal
sane  kakaryanin.  Duaning  asapunika, tes  sane  pacang  kaanggen  mabuat pisan katureksa malih.
Selanturnyane, tes
sane
kaanggen  dahat  kaaptiang  madue validitas sane  becik. Validitas inggih punika  kapatutan  piranti  sajeroning ngukur daging peplajahan lan kawagedan mapineh sane sapatutnyane kaukur (Budhyani, 2010:102).  Nenten  arang  guru  ri  kala ngwangun tes lempas sareng kurikulum.  Parindikan  puniki  prasida ngawinang  akeh  sisia  sane  nenten prasida nyawis soal-soal inucap.
Punika  taler  kawagedan  sane  kaukur sering  nenten  anut  sareng  kawagedan mapineh sane kajantenang ring tetujon pangajah-ajahan.
Sajeroning ngwangun  tes,  sering  pisan  guru wantah  nguratiang  daging  tes  manten. Punika  ngawinang  kawagedan  sane katelebang  ri  kala  nglaksanayang pangajahan  sios  sareng  kawagedan sane  kaukur  ring  tes,  sane  prasida ngawinang  akeh  sisia  iwang  ri  kala nyawis soal.
Tes  sane  madue validitas luih pastika  pikolih  tesnyane  nyihnayang kawentenan  kaweruhan  sisia  sane sujati.  Duaning  asapunika,  Azwar (2015:41)  maosang validitas nenten wantah  mapaiketang  sareng  piranti sane  kaanggen,  nanging  mapaiketang taler sareng pikolih tes. Punika mawinan,  ri    kala  nguningin validitas tes,  patut  kauningin validitas  logis ( isi lan konstruk )  miwah validitas empiris tes inucap.
Siosan valid , tes sane
kaanggen  taler  kaaptiang reliabel . Tegesnyane, tes inucap mangda
prasida kaprecayaan. Parindikan puniki prasida  kapolihang  yening  pikolih  tes rajeg.  Duaning  asapunika, reliabilitas tes inggih punika kaajegan pikolih sane kapolihang  sang  sane  ngamiletin  tes  ri kala  kauji  malih  nganggen  tes  sane pateh yadiastun galah miwah kahanannyane masiosan (Arifin, 2014:258).  Arikunto  (2015)  maosang reliabilitas tes  taler  kaiusin  olih daya
beda utawi kesukaran . Punika
mawinan,  tes  sane  madue reliabilitas becik  pastika  madue daya  beda utawi kesukaran sane becik.
Tes  sane  kaanggen reliabel utawi  nenten,  prasida  kauningin  antuk ngwentenang  tes  ulang  nganggen  siki utawi  kalih  tes  sane  masiosan  miwah nganggen metode belah-dua. Salanturnyane, pikolih tes inucap kapaiketang  nganggen  uji korelasi . Malarapan  saking  napi  sane  sampun katlatarang  ring  ajeng,  tes  sane kaanggen  patut  madue validitas lan reliabilitas sane becik. Siosan punika, anggen ngamolihang  soal  tes pilihan  ganda sane  mautaman, konstruksi  option inggih  punika  sinalih  tunggil  parindikan sane  patut  kauratiang.  Sajeroning ngwangun option wenten  4  uger-uger sane patut kauratiang inggih punika (1) wangun option mangda  mawit  saking daging  peplajahan  sane  asoroh,  (2) option sane  marupa  wilangan  mangda kasusun maruntutan, (3) panjangnyane option mangda  pateh,  miwah  (4) nenten  ngulang  kruna  utawi  pupulan kruna yening nenten sakadi teges sane jangkep  (Pramono,  2014).  Yening wangun option nenten  anut  ring  uger- uger  pacang  ngicen  selah  antuk  narka cawisan sane patut. Duaning asapunika,  kautaman  wangun option mangda kauratiang. Saking makudang-kudang pikobet sane sampun katlatarang nyihnayang  mabuat  pisan  tes  UAS basa  Bali  kelas  XII  SMA  Negeri  2 Singaraja  katilikin.  Parindikan  puniki kalaksanayang anggen ngrereh
sakancan  gatra  nganenin  indik  tes inucap.
Sampun  naenin  kalaksanayang tetilikan sane asoroh inggih punika olih Komang  Sujana  ring  warsa  2013. Tetilikan  puniki  nyelehin  kaanutan daging soal UAS basa Bali kelas VII lan VIII  sareng  (1)  daging  peplajahan,  (2) tetujon pangajahan, miwah (3) kaanutang  soal-soal  sareng  uger-uger ngwangun  soal  pilihan  ganda.  Pikolih
tetilik nyihnayang kalih tes UAS inucap nenten  madue  kautaman  sane  becik, santukan  akeh  daging  soal  sane nenten  anut  sareng  daging  peplajahan miwah  tetujon  pangajahan.  Nanging, wangun  soal-soal  inucap  sampun  anut ring uger-uger.
Jakti tetilikan puniki mabinayang sareng  tetilikan  ring  ajeng,  santukan pikobet  sane  katilikin  wantah  nganenin sebaran kognitif , validitas
lan
reliabilitas ,  miwah konstruksi  option .
Duaning  asapunika,  tetilikan  puniki mabuat pisan kalaksanayang.
Malarapan saking dadalan pikobet  sane  sampun  katlarang  ring ajeng,  prasida  kacutetang  pikobet tetilikan  puniki  inggih  punika  (1) sapunapi sebaran  kognitif tes objektif akhir  semester ganjil  basa  Bali  kelas XII SMA Negeri 2 Singaraja 2015/2016?  (2)  Sapunapi validitas lan
reliabilitas tes objektif akhir  semester
ganjil basa Bali kelas XII SMA Negeri 2 Singaraja  2015/2016?  (3)  Sapunapi konstruksi  option tes objektif akhir semester ganjil  basa  Bali  kelas  XII SMA  Negeri  2  Singaraja  2015/2016?
Manut  saking  pikobet  tetilikan ring ajeng, tetujon tetilikan puniki inggih punika  (1)  nlatarang sebaran  kognitif tes objektif  akhir  semester ganjil  basa Bali  kelas  XII  SMA  Negeri  2  Singaraja 2015/2016,  (2)  nlatarang validitas lan reliabilitas tes objektif akhir  semester ganjil basa Bali kelas XII SMA Negeri 2 Singaraja 2015/2016, miwah (3) nlatarang konstruksi  option tes objektif akhir  semester basa  Bali  ganjil  kelas XII SMA Negeri 2 Singaraja 2015/2016.
Wenten  kalih  kawigunan  sane prasida  kapolihang  ring  sajeroning tetilikan  puniki.  Kapertama,  kawigunan pamucuk  inggih  punika  nglimbakang sarwa  aji  ring  wewidangan evaluasi utamannyane  nganenin  indik  paiketan sebaran  kognitif sajeroning  piranti  tes sane kaanggen ring SMA sane salanturnyane ngwetuang
studi
perbandingan . Kaping kalih, kawigunan panglimbak  luiripun  majeng  ring  guru basa  Bali  kelas  XII  SMA  Negeri  2
Singaraja inggih punika prasida ngicen gatra  nganenin  indik  kautaman  miwah kaluihan  taler  kakirangan  tes  UAS kelas XII sakadi modal dasar ngamecikang  tes  inucap.  Majeng  ring sekolah  pamekasnyane  SMA  Negeri  2 Singaraja  sakadi feed  back sajeroning nincapang Standar Penilaian Pendidikan miwah pamargin pemastika utamanipun  sajeroning  ngamargiang UAS.  Majeng  ring  panilik  siosan prasida sakadi jalaran, sesuluh, rerawatan,  miwah  pasaihang  ri  kala ngamargiang tetilikan sane osoroh.

## KRAMANING TETILIK
Palihan  tetilik  sane  kaanggen sajeroning tetilikan puniki inggih punika deskriptif  kuantitatif .  Santukan  tetilikan puniki matetujon ngargarang tur
nlatarang  kawentenan  sane  sujati saking  tes akhir  semester ganjil  sane salanturnyane  kawastanin  tes  UAS basa  Bali  kelas  XII  SMA  Negeri  2 Singaraja  2015/2016.  Jejering  tetilik puniki inggih punika tes UAS basa Bali kelas  XII  SMA  Negeri  2  Singaraja 2015/2016, lan panandangnyane minakadi sebaran  kognitif , validitas lan reliabilitas ,  miwah konstruksi  option . Tetilikan puniki nganggen sampel sane kaambil nganggen tabel bilangan random . Kawentenan data sane marupa  pikolih  tes  sane  akehnyane 198 nenten homogen. Parindikan puniki  kasinahang  saking  pikolih  uji homogenitas ngamolihang koefisien 0.956  (F 0 <F t =  0.956<1.840).  Punika mawinan  akehnyane sampel sane kaanggen inggih punika 60. Parindikan puniki  kaawinan sampel sane  pinih akehang pacang nyihnayang
kawentenan  data  sane  sujati  (Sudjana lan  Ibrahim,  1989:96).  Punika  taler, Sudjana  (2005:73)  maosang  yening populasi  kirang  saking  1000  prasida kaambil 20-50% utawi 30 sampel . Data-data sane kabuatang inggih punika  data (1) sebaran kognitif , (2) validitas ( logis lan empiris ) lan reliabilitas ,  miwah  (3) konstruksi  option
sane  mawit  saking  saking  tes  UAS basa Bali miwah lembar jawaban sisia.
Duaning  asapunika,  data-data  inucap kapupulang nganggen
kramaning dokumentasi antuk  piranti  kartu  data.
Ring  tetilikan  puniki  ri  kala  mupulang data  taler  kawantu    olih  kalih  sujana pinaka sang sane wikan ring basa Bali lan evaluasi antuk  mupulang  data sebaran  kognitif , validitas  logis ,  miwah konstruksi option .
Data  sane  kapupulang  ngraris katureksa  nganggen statistik  deskriptif miwah inferensial ,  santukan  data-data inucap  marupa  wilangan  utawi  angka. Statistik  deskriptif kaanggen  nureksain data  (1) sebaran  kognitif nganggen teknik  persen ,  (2) validitas logis taler nganggen teknik persen sane salanturnyane kasaihang sareng pedoman  konversi (PK) skala  5 ,  (3) validitas  empiris nganggen korekasi product  moment ngraris  kasaihang sareng  PK validitas tes,  (4) reliabilitas nganggen teknik belah  dua  sane salanturnyane  kasaihang  sareng  PK reliabilitas tes,  miwah  (5) konstruksi option nganggen teknik  arithmetic mean sane  salanturnyane  kasaihang sareng PK skala 5 . Rumus-rumus sane kaanggen  inggih  punika  sakadi  ring sor.
1. Persen
P (%) = ( ƩX :SMI) .100 (1) 2. Spearman Brown
r 11 = (2.r xy ) (1+ r xy ) (2)
3. Korelasi Product Moment r xy = ( Ʃxy) (N.SDx.SDy)                 (3)
4. Arithmetic Mean Mean = ƩX : N (4) Keterangan: ƩX = jumlah skor r xy = koefisien korelasi / validitas r 11 = koefisien reliabilitas SDx/y  = simpangan variabel X/Y xy = hasil kali simpangan X/Y SMI/N  = jumlah skor/data maksimal Salanturnyane PK validitas
utawi reliabilitas tes  inggih  punika koefisien  ≥ 0,81  pinih  becik;  0,61-0,80 becik;  0,41-0,60  sedeng;  0,21-040 kirang;  lan ≤0,20  kaon  (Sukiman, 2012:171).  PK skala  5 inggih  punika
≥ 95  pinih  becik;  85-94  becik;  65-84 sedeng;  55- 64  kirang;  lan  ≤54  kaon (Budhyani:2010:121).

## PIKOLIH TETILIK
Pikolih  tetilik  puniki  nglingkubin tetiga  parindikan. Kapertama ,  pikolih panureksaan sebaran  kognitif tes  UAS basa  Bali  kelas  XII  SMA  Negeri  2 Singaraja  2015/2016  prasida  kacingak sakadi tabel ring sor.
Tabel 1. Sebaran Kognitif Tes Akhir Semester Ganjil Basa Bali Kelas XII SMA Neger 2 Singaraja 2015/2016
Indikator Nomer Soal Akeh Soal Persentase C1 ( Ingatan ) 7, 18, 23, 24, 28, 33, 34                            7 soal 17,5% C2( Pemahaman )   1, 3, 6, 9, 10, 16, 17, 19, 21, 30, 32, 35 12 soal 30% C3 ( Aplikasi) 2, 11, 12, 15, 20, 25, 26, 27, 31, 36 10 soal 25% C4 ( Analisis ) 4, 14, 37 3 soal 7,5% C5 ( Sintesis ) 13, 40 2 soal 5% C6 ( Evaluasi ) 5, 8, 22, 29, 38, 39 6 soal 15%
Saking  tabel  1  ring  ajeng prasida  kasinahang  tes  UAS  basa  Bali kelas  XII  SMA  Negeri  2  Singaraja 2015/2016  akehang  madaging  soroh soal  C2  inggih  punika  30%  soal,
salanturnyane soal C3 akehnyane 25%, soal  C1  akehnyane  17,5%,  soal  C6 akehnyane  15%,  soal  C4  akehnyane 7,5%,  miwah  soal  C5  akehnyane  5%. Parindikan  puniki  nyihnayang sebaran
kognitif tes  inucap  nenten  maimbang ( proporsional ). Sakewanten, saking pikolih  inucap  taler  nyinahang  tes  UAS basa  Bali  kelas  XII  sampun  prasida ngukur  samian  kawagedan  mapineh ring domain kognitif . Kaping  kalih ,  saking  pikolih panureksaan validitas  logis ( isi lan konstruk) nyinahang  wenten  5%  soal sane  nenten  madue vaditas  isi sane nyihnayang  wenten  5%  soal  sane nenten anut ring kurikulum. Punika taler
wenten  47,5%  soal  sane  nenten nganutin validitas konstruk , sane nyihnayang  47,5%  soal  nenten  ngukur kawagedan mapineh sane kajantenang ring tetujon pangajahan. Yening kacingak  saking  soal-soal  sane  anut kajantenang  95%  soal  sampun  prasida ngukur  daging  peplajahan  manut  ring kurikulum. Salanturnyane wantah 52,5%  soal  sane  prasida  ngukur kawagedan mapineh manut ring tetujon pangajahan. Duaning asapunika , prasida katingkes persentase validitas logis tes  inucap  inggih  punika  73,75% sane ngranjing ring kategori sedeng . Punika  taler,  saking  pikolih  uji validitas  empiris kapolihang koefisien validitasnyane wantah 0,599. Parindikan puniki nyihnayang tes
inucap  madue validitas  empiris sane sedeng.  Parindikan  puniki  kaawinan saking  pikolih  uji validitas  empiris ring soang-soang  soal  kapolihang  37,5% soal  sane  nenten valid tur  wantah 62,5%  soal  sane valid .  Saking  pikolih panureksan  kalih  soroh validitas tes inucap  inggih  punika validitas  logis miwah empiris ,  prasida  katingkes  tes UAS basa Bali kelas XII SMA Negeri 2 Singaraja  2015/2016  madue validitas
sane sedeng. Parindikan puniki
kacihnayang saking pikolih panureksan kalih  soroh validitas inucap  anut  inggih punika ngranjing ring kategori sedeng. Sakewanten nganenin indik reliabilitas .  Tes  UAS  inucap  taler madue  kautaman  sane  sedeng  antuk pikolih uji reliabilitas ngamolihang 0,603.
Kaping  tiga ,  malarapan  saking pikolih  panureksaan konstruksi  option butir soal  tes  UAS  basa  Bali  kelas  XII SMA  Negeri  2  Singaraja,  kapolihang kautaman konstruksi  option soal-soal sane  ngwangun  tes  inucap  ngranjing ring  tetiga kategori inggih  punika  becik pisan,  becik,  miwah  sedeng.  Pikolih sajangkepnyane  kasinahang  sakadi tabel ring sor.
Tabel 4.  Pikolih Panureksaan Konstruksi Option Butir Soal Tes Akhir Semester Ganjil Basa Bali Kelas XII SMA Negeri 2 Singaraja 2015/2016
No. Soal Nilai Kategori No. Soal Nilai Kategori No. Soal Nilai Kategori 1. 83,33 Sedeng 15. 100 Becik Pisan  29. 100 Becik Pisan 2. 100 Becik Pisan  16. 91,67 Becik 30. 100 Becik Pisan 3. 100 Becik Pisan  17. 100 Becik Pisan  31. 100 Becik Pisan 4. 100 Becik Pisan  18. 100 Becik Pisan  32. 91,67 Becik 5. 75 Sedeng 19. 100 Becik Pisan  33. 100 Becik Pisan 6. 100 Becik Pisan  20. 100 Becik Pisan  34. 83,33 Sedeng 7. 100 Becik Pisan  21. 100 Becik Pisan  35. 91,67 Becik 8. 100 Becik Pisan  22. 100 Becik Pisan  36. 100 Becik Pisan 9. 100 Becik Pisan  23. 100 Becik Pisan  37. 91,67 Becik 10. 91,67 Becik 24. 100 Becik Pisan  38. 100 Becik Pisan 11. 100 Becik Pisan  25. 100 Becik Pisan  39. 100 Becik Pisan 12. 83,33 Sedeng 26. 100 Becik Pisan  40. 100 Becik Pisan 13. 100 Becik Pisan  27. 91,67 Becik - - - 14. 100 Becik Pisan  28. 100 Becik Pisan - - - Jumlah Nilai 3875 Rata-Rata 96,88 Kategori Becik Pisan
Manut tabel 4 ring ajeng kasinahang pikolih panureksan konstruksi  option tes  UAS  basa  Bali kelas  XII  SMA  Negeri  2  Singaraja 2015/2016  ngamolihang  rereta  96,88 sane  nyihnayang  tes  inucap  madue kautaman konstruksi  option sane  becik pisan.  Parindikan  puniki  kaawinan saking 40 soal akehang soal-soalnyane madue  kautaman konstruksi  option sane  pinih  becik  inggih  punika  75% soal, 15% madue kautaman sane becik minakadi soal nomer 10, 16, 27, 32, 35, lan  37,  miwah  10%  sane  madue kautaman sedeng minakadi soal nomer 1,  5,  12,  lan  34.  Saking  pikolihipun, nenten  wenten  soal  sane  madue kautaman konstruksi  option kirang becik utawi kaon.

## TETEPASAN
Pikolih  tetilik  puniki  nyinahang sebaran  kognitif tes  UAS  basa  Bali kelas  XII  SMA  Negeri  2  Singaraja 2015/2016  nenten  maimbang  inggih punika  17,5%  C1,  30%  C2,  25%  C3, 7,5%  C4,  5%  C5,  miwah  15%  C6. Parindikan  puniki  prasida  kaawinan guru  nenten  urati  kapining  kawagedan mapineh  sane  sapatutnyane  kaukur. Punika  taler  kaawinan  guru  nenten nureksain malih konstruk soal, dadosnyane  kawagedan  sane  kaukur wantah  ngatuju  ring  sinalih  tunggil kawagedan mapineh kemanten. Parindikan puniki anut sareng panampen Mardapi (2012) sane maosang kakirangan sane sering kapanggihin  inggih  punika  soal  tes akehang ngukur C1 utawi C2 kemanten miwah  soal  sane  kakaryanin  taler nenten  becik,  duaning  kawatesin  olih galah. Tetilikan sane siosan nyihnayang kawentenan sebaran kognitif sane nenten maimbang kaawinan  sang  sinurat  soal  nenten uning  kawagedan  sane  sapatutnyane kaukur manut ring undagan pendidikan/ kelas (Sofiana, 2010:62).
Tes  sane  becik  kabaosang madue sebaran  kognitif sane  anut
sareng  undagan  pendidikan  utawi kelas.  Ring  SMA,  kawagedan  sane katincapang pinih ngutamayang kawagedan  mapineh  saking  C2-C5. Tegesnyane, ring sajeroning nglaksanayang  pemastika,  piranti  tes sane  kaanggen  kaaptiang  akehang madaging soroh soal C2-C5. Parindikan puniki anut sareng panampen  Mardapi  (2012:183)  sane maosang  soroh  soal  C2,  C3,  lan  C4 pinaka soroh soal sane patut katincapang akehnyane sajeroning piranti  tes  sane  kaanggen  ring  SMA. Punika  taler  Arikunto  (2015)  maosang soroh soal C4 lan C5 patut katincapang akehnyane ring piranti tes sane kaanggen.  Duaning  asapunika,  soroh soal  C2,  C3,  C4,  lan  C5  akehnyane patut  maimbang  tur  pinih  akehang saking soroh soal sane siosan minakadi
C1  utawi  C6.  Prasida  kabaosang pasaihangnyane ±3:3:2:1.
Saking pikolih tetilik puniki nyinahang  soroh  soal  C4  lan  C5  patut katincapang malih, sumangdena prasida  anut  sareng  soal  C2  lan  C3. Parindikan puniki anut sareng panampen Utari (2011:3) sane maosang  ring  SMA, higher  older thinking  skill pamekasnyane  C4  lan  C5 patut  kaaptiang  pisan  katincapang  tur kalimbakang. Duaning asapunika, soal- soal inucap ring piranti tes patut madue porsi sane  anut.  Lempas  saking kakiranganipun,  tes  UAS  basa  Bali kelas  XII  sampun  prasida  ngukur samian  kawagedan  mapineh  sane wenten  ring domain  kognitif taksonomi Bloom.
Pikolih  ring  tetilik  puniki  anut sareng  tetilikan  Sofiana  (2010)  sane nyinahang soroh soal C2 pinih akehang sareng soroh soal  sane siosan ring tes UKK  Kimia  kelas  X.  Parindikan  puniki nyihnayang  sang  sinurat  tes  pinih ngutamayang  kawagedan  sajeroning ngresepin  indik  parindikan.  Nanging, pabinayanipun  ring  tes  UKK  inucap nenten prasida ngukur samian
kawagedan  mapineh,  santukan  soal C4, C4, miwah C6 akehnyane 0%.
Pikolih  tetilik  siosan  nyinahang tes  UAS  basa  Bali  kelas  XII  SMA Negeri  2  Singaraja  2015/2016  madue validitas sane  sedeng.  Saking  pikolih panureksaan validitas  logis kapolihang wantah  73,75%  soal  sane valid . Parindikan puniki kaawinan wenten 5% soal sane nenten anut sareng kurikulum,  miwah  47,5%  soal  sane nenten  ngukur  kawagedan  mapineh sane kajantenang ring tetujon pangajah-ajahan. Punika sane ngawinang validitas  logis tes  inucap sedeng. Punika taler saking uji validitas empiris kapolihang koefisien
validitasnyane  (r xy )  0,599  tur  ngranjing ring kategori sedeng,  sane  kaawinan 37,5%  soal  nenten  nganutin validitas empiris . Kawentenan soal-soal sane nenten madue validitas empiris
kabaosang  soal  punika  nenten  anut sareng kriteria utawi  gegulak  sane kaanggen  pasaih,  yadiastun  soal-soal inucap  sampun  prasida  ngukur  daging peplajahan miwah kawagedan mapineh sane kajantenang ring tetujon pangajah-ajahan.  Sekadi  pretiwimba soal  nomer  3,  9,  21,  27,  31,  32,  37, miwah sane siosan. Kawentenan puniki nyihnayang  soal-soal  inucap  nenten madue daya beda utawi tingkat kesukaran sane  becik  (Sudaryono, 2012:148). Parindikan puniki anut sareng  panampen  Azwar  (2015:41) sane maosang validitas manut kasujatiannyane nenten wantah mapaiketan sareng piranti, nangin pinih mapaiketan  sareng  pikolih    tes  sane nyihnayang  kawentenan  kaweruhan sisia  sane  sujati.  Duaning  asapunika, yadiastun  piranti  tes  kajantenang valid
saking parindikan
dagingnnyane,
sakewanten  tes  inucap  durung  prasida kabaosang madue validitas sane becik. Santukan  sesampune  kalaksanayang uji validitas manut  data  statistiknyane prasida  kapolihang  kautaman validitas tes  inucap  maobah.  Puniki  kaawinan makudang-kudang parindikan sane
ngiusin  inggih  punika daya  beda , kesukaran , ambiguitas , kautaman soal- soal  sane  kaanggen,  susunan  soal sane  nenten  becik,  kautaman option , miwah administrasi tes  (Gronlund  ring Budhyani, 2010).
Pikolih  tetilikan  puniki  anut sareng pikolih tetilikan Dwipayani (2013) sane nyinahang saking paridikan  dagingnyane  tes  UAS  basa Indonesia kelas X SMA 1 Bangli madue kautaman sane luih. Sakewanten pabinayanipun, sajeroning tetilikan punika  wantah  nilikin validitas  isi kemanten. Anggen nyantenang validitas tes  nenten  prasida  wantah kacingak  saking  dagingnyane,  nanging patut  kacingak  taler  saking konstruk miwah pikolih tes inucap.
Tes  UAS  basa  Bali  kelas  XII SMA  Negeri  2  Singaraja  madue reliabilitas sedeng,  sane  kacihnayang saking  pikolih  pawilangan  ngamolihang koefisien  reliabilitas (r 11 ) 0,603.  Tes kabaosang  madue reliabilitas sane  luih yening tes inucap prasida ngicen pikolih sane  ajeg  inggih  puniki  akidiknyane madue kategori becik. Parindikan puniki anut  sareng  panampen  Widoyoko (2015:155)  sane  maosang  yening  tes sane  madue reliabilitas becik  pastika madue  “r 11 ”  ≥0,70  pinaka standar reliabilitas .  Duaning  asapunika,  tes UAS basa Bali kelas XII SMA Negeri 2 Singaraja  2015/2016  durung  prasida kabaosang  sakadi  tes  sane  madue reliabilitas luih,  santukan  “r 11 ”  sane kapolihang wantah 0,60.
Pikolih  tetilikan  puniki  anut sareng  panampen  Sukiman  (2012) sane  maosang reliabilitas tes  taler kaiusin  olih validitas tes.  Tes  sane madue validitas becik, ketahnyane taler madue reliabilitas becik.  Santukan validitas tes  puniki  madue  kautaman sedeng, punika mawinan reliabilitasnyane taler sedeng. Parindikan siosan sane ngiusin
reliabilitas tes  inggih  punika daya  beda tes.  Arikunto  (2015:222)  maosang yening tes sane madue reliabilitas becik ketahnyane  madue daya  beda sane
luih. Parindikan puniki ngawinang pikolih  tes  para  sisia  pacang  prasida ajeg yening tes inucap prasida minayang  sisia-sisia  sane  jati  wikan sareng sisia sane nambet. Pikolih  tetilikan  puniki  anut sareng pikolih tetilikan Dwipayani (2013)  sane  nyinahang  tes  UAS  basa
Indonesia  kelas  X  SMA  1  Bangli  taler ngranjing ring kategori
sedeng.
Parindikan  puniki  kacihnayang  saking pikolih  pawilanganipun  ngamolihang “r 11 ”  0,464.  Yadiastun  pateh  ngranjing ring kategori sedeng,  nanging  “r 11 ”  ring tetilikan  sane  kamargiang  puniki  pinih langkungan  saking  “r 11 ”  ring  tetilikan Dwipayani  inggih  punika  0,603>0,464. Duaning asapunika, prasida kabaosang tes  UAS  basa  Bali  kelas  XII  SMA Negeri  2  Singaraja  2015/2016  madue kautaman reliabilitas sane pinih
luihang.
Saking  parindikan konstruksi option ,  kajantenang  tes  UAS  basa  Bali kelas  XII  SMA  Negeri  2  Singaraja madue  kautaman  sane  pinih  becik antuk pikolih panureksaan ngamolihang rerata 96,88. Parindikan puniki nyihnayang konstruksi  option soal-soal tes  inucap  sampun  kasusun  nganutin uger-uger sane nasarin kawentennyane inggih  punika  (1)  panjangnyane option kaaptiang  mangda  pateh,  (2)  wangun option mangda  mawit  saking  daging peplajahan  sane  asoroh,  (3) option nenten  ngulang  kruna  utawi  pupulan kruna yening nenten pinaka teges sane jangkep, miwah (5) wangun option sane marupa wilangan patut kasurat
maruntutan.
Nanging,  kantun  wenten  soal- soal sane madue wangun option kirang patut  sareng  sinalih  tunggil  uger-uger inucap.  Sakadi  pretiwimba  wangun option ring  soal  nomer  1,  5,  12, miwah 34. Ring soal nomer 12, wangun option sane marupa wilangan nenten kasusun maruntutan. Pramono (2014:87) maosang wangun option sane kasusun maruntutan  matetujon  mangda  sisia elah  ri  kala  nyingakin  tur  mamilih pasaur sane patut. Punika taler
nganenin  indik  panjangnyane option ring soal nomer 5. Wangun option sane madue  panjang  nenten  pateh  pacang ngicen  selah  para  sisia  antuk  narka pasaur  sane  patut,  riantukan option sane  pinih  panjangan  sering  pinaka pasaurnyane.  Ring  soal  nomer  1  taler wangun option A  ngantos  E  kantun ngulang  kruna  sane  nenten  sakadi teges  sane  jangkep.  Parindikan  puniki ngawinang option inucap nenten efektif ,
santukan  sang  sane  ngamiletin  tes pacang ngwacen kruna inucap maulang-ulang  (Pramono,  2014:92). Sane kaping untat, option sane kaanggen kaaptiang pisan mawit saking daging peplajahan sane asoroh. Budhyani  (2012:73)  maosang  yening option nenten  mawit  saking  daging peplajahan sane asoroh pastika nenten mawiguna. Duaning asapunika, ri kalaning  ngwangun option patut  setata nguratiang uger-uger, santukan kautaman option taler ngiusin kautaman butir soal  sane  kasusun. Duaning  asapunika,  tes UAS  basa  Bali kelas  XII  SMA  Negeri  2  Singaraja 2015/2016 patut pisan kaanggen ri kala nglaksanayang pemastika .
Yadiastun sampun kautsahayang paripurna, tetilikan puniki kantun  madue  kakiranganipun  inggih punika  mapaiketan  sareng  pikobet tetilik  wantah  prasida  nilikin  piranti  tes saking  parindikan sebaran  kognitif , validitas lan reliabilitas , miwah konstruksi  option .  Punika  taler  anggen ngukuhang  tur  ngrajegan  pikolihnyane, tetilikan puniki durung prasida nyangkepin  antuk  ngwentenang  sadu wicara.  Duaning  asapunika,  panilik siosan patut pisan yening ngwentenang tetilikan  salanturnyane  nganenin  indik pikobet-pikobet sane pinih jimbar minakadi  wangun  soal,  pikobet-pikobet sane kapanggihin guru ri kala ngwangun soal, daya beda , kesukaran , utawi distraktor .

## PAMUPUT
Saking pikolih tetilik majeng ring tes akhir  semester ganjil  basa  Bali
kelas  XII  SMA  Negeri  2  Singaraja prasida  katingkes  tetiga  parindikan. Kapertama, sebaran  kognitif tes akhir semester ganjil basa Bali kelas XII SMA Negeri  2  Singaraja  2015/2016  nenten maimbang inggih punika C1 akehnyane 17,5% (7 soal), C2 akehnyane 30% (12 soal), C3 akehnyane 25% (10 soal), C4 akehnyane 7,5% (3 soal), C5
akehnyane  5%  (2  soal),  miwah  C6 akehnyane  15%  (6  soal).  Kaping  kalih, tes akhir  semester ganjil  basa  Bali kelas  XII  SMA  Negeri  2  Singaraja madue validitas lan reliabilitas sane sedeng.  Kacihnayang  saking  pikolih panureksaan validitas logis ngamolihang persentase 73,75%  lan validitas  empiris ngamolihang  r xy 0.599 sane  ngranjing  ring kategori  sedeng . Punika  taler,  pikolih  uji reliabilitas ngamolihang  r 11 0,603  sane  taler ngranjing  ring kategori sedeng.  Kaping tiga, konstruksi option tes akhir
semester ganjil basa Bali kelas XII SMA
Negeri  2  Singaraja  madue  kautaman pinih  becik,  sane  kacihnayang  saking pikolih panureksaan ngamolihang rerata 96,88.
Malarapan  saking  pikolih  tetilik prasida  kawedar  tetiga  piteket  inggih punika  (1)  majeng  ring  guru  basa  Bali kelas  XII  SMA  Negeri  2  Singaraja pinaka  sang  sinurat  soal  sumangdena ngamecikang  malih  soal-soal  tes  UAS basa  Bali  kelas  XII  mangda  sayan- sayan  ngaluihan.  (2)  Sekolah  mangda setata  nureksain  soal-soal  tes  sane kakaryanin  guru  utamannyane  soal  tes UAS,  miwah  ngicen motivasi utawi fasilitas antuk  ngwentenang tindak lanjut saking pikolih pamargin
pemastika. (3) Panilik siosan kaaptiang mangda  ngwentenang  tetilikan  asoroh majeng  ring  tes  UAS  puniki  saking parindikan  sane  siosan  minakadi daya
beda , kesukaran ,
distrakror , kepraktisan , konstruksi  pokok soal utawi  pikobet  sane  kapanggihin  guru  ri kala ngwangun tes.

## KAPUSTAKAAN
Azwar, Saifuddin. 2015. Reliabilitas dan Validitas .  Yogyakarta:  Pustaka Pelajar.
Badriah,  Ana  Fajriyatul.  2009.  “Analisis Validitas  dan  Reliabilitas  Butir
Soal Pendidikan Agama Islam di
SLTPN  13  Surabaya”. Skripsi (tidak diterbitkan). Jurusan Pendidikan  Agama  Islam,  IAI Sunan Ampel. Jihad,  Asep  dan  Abdul  Haris.  2013. Evaluasi Pembelajaran . Yogyakarta: Multi Pressindo. Mardapi,  Djemari.  2012. Pengukuran Penilaian dan Evaluasi Pendidikan .  Yogyakarta:  Nuha Medika. Pramono, Sigit. 2014. Panduan Evaluasi Kegiatan Belajar- Mengajar . Yogyakarta: Diva
Press.
Sofiana,  Siskha.  2010.  “Analisis  Butir
Soal  Ulangan  Kenaikan  Kelas Mata  Pelajaran  Kimia  Kelas  X SMA  Negeri  8  Surakarta  Tahun Ajaran 2009/2010”. Skripsi (tidak diterbitkan). FKIP Universitas Sebelas Maret. Sudaryono. 2012. Dasar-Dasar Evaluasi Pembelajaran . Yogyakarta: Graha Ilmu. Sukardi.  2012. Evaluasi  Pendidikan:
Prinsip dan Operasionalnya .
Yogyakarta: Bumi Aksara.
Sukiman. 2012. Pengembangan Sistem Evaluasi . Yogyakarta: Insan Madani. Widoyoko, S. Eko Putro. 2015. Evaluasi Program Pembelajaran . Yogyakarta: Pustaka Pelajar.